משפחת מנדלבוים

משפחת מנדלבוים (כתיב אחר: מנדלבאום) היא משפחה יהודית ענפה מחסידות קרלין, ששורשיה מגיעים לרבי יואל סירקיס, רבי שמשון מאוסטרופולי והמהרש"ל. מוצא המשפחה מבלארוס. ראש המשפחה הוא הרב ברוך מנדלבוים, שנודע כ"הרב מטורוב". הוא עלה לארץ ישראל בשנת תרל"ד (1874) עם אשתו ועשרת ילדיו והמשפחה התיישבה בירושלים. צאצאי המשפחה תופסים משרות ציבוריות, תורניות ורבניות חשובות בישראל.

דור ראשון
 הרב ברוך מנדלבוים - הרב מטורוב. בשנת תרל"ד (1874) עלה לארץ ישראל והתיישב בירושלים.

דור שני
 הרב שמחה מנדלבוים - עסקן ואיש ציבור בירושלים, שביתו בקצה שכונת מאה שערים שימש מעבר הגבול היחיד בין שני חלקיה של ירושלים, בין השנים 1948–1967, ונודע כשער מנדלבאום.
 הרב יעקב מנדלבוים - ראש השוחטים בירושלים, מעסקני הציבור בעיר וממייסדי שכונת בית וגן. נישא לבתו של הרב בכור חיים יוסף דוד אזולאי, מצאצאי החיד"א.
 הרב יצחק דוד מנדלבוים - סופר סת"ם בירושלים.

דור שלישי
 הרב אלתר נפתלי מנדלבוים - בנו של הרב שמחה מנדלבוים. היגר לארצות הברית ושימש רב בכמה קהילות.
 חיים רקובר - נישא לחנה-מלכה, בתו של הרב שמחה מנדלבוים.
 הרב רפאל הכהן קוק - נישא לרחל, בתו של הרב שמחה מנדלבוים. כיהן כרבה של טבריה.
 יחיאל מנדלבוים - בנו של הרב שמחה מנדלבוים. נישא לדבורה, בת טוביה סלומון ונכדת יואל משה סלומון.
 הרב ברוך מנדלבוים - בנו של הרב שמחה מנדלבוים. התגורר בתל אביב ושימש רב בית הכנסת יבנה בעיר.
 אברהם אזולאי (מנדלבוים) - בנו של הרב יעקב מנדלבוים. מעסקני הציבור הדתי בתל אביב וחבר מועצת העירייה.
 הרב שפטיה (שעפטל) הלוי סג"ל - נישא לחנה-עלקא, בתו של הרב יעקב מנדלבוים. מרבני נווה שלום, מחבר הספרים "דברי רבינו שפטיה", "אמרי רבי שפטיה" ו"חידושי רבי שפטיה".
 הרב אהרן טייטלבוים - נישא לחיה, בתו של הרב שמחה מנדלבוים. רב בירושלים ובניו יורק. עסקן ומנהיג של ארגונים רבים בארצות הברית.
חיים יהודה ליב מנדלבוים - בנו של הרב שמחה מנדלבוים. נישא למטילדה לבית משפחת לבל. התגוררו בתל אביב.

דור רביעי
 פרופסור אלן מנדלבאום - בן הרב אלתר נפתלי מנדלבוים. נולד והתגורר בארצות הברית. פרופסור לספרות ושירה איטלקית ומתרגם.
 הרב דב כהן - נישא לזהבה, בתם של חיים וחנה-מלכה רקובר. יליד וושינגטון בארצות הברית, ובגיל 14 עלה לארץ ללמוד תורה בישיבת חברון. בשנות ה-50 שימש כרבו של חיל האוויר. חיבר את האוטוביוגרפיה "וילכו שניהם יחדיו".
 הרב ברוך רקובר - בנם של חיים וחנה-מלכה רקובר. אב"ד בחיפה, ומחבר סדרת ספרי "ברכת אליהו" על ביאור הגר"א.
 פרופסור משה ימר - נישא לרחל, בתם של חיים וחנה-מלכה רקובר. היה פרופסור לפיזיקה ולפילוסופיה של המדע. מייסד המחלקה לפיזיקה באוניברסיטת בר-אילן. רקטור ונשיא אוניברסיטת בר-אילן.
 יגאל גלעזר - נישא לחיה, בתם של חיים וחנה-מלכה רקובר. מנכ"ל משרד מבקר המדינה ומשורר.
 עזריאל רוזן - נישא לחסידה, בתם של חיים וחנה-מלכה רקובר. ניצול השואה, ומייסד "קרן רוזן" שבעקבותיה נוסדו קרנות רבות לתלמידי ישיבות בני עקיבא. בנישואיה הראשונים הייתה אשתו של יעקב אביעד (וולנסקי), רואה חשבון ומשורר, בעבר סגן נשיא צעירי בני ברית בירושלים.
 פרופסור יעקב פרידמן. נישא לדבורה, בתם של חיים וחנה-מלכה רקובר.
 שמחה רז - בנם של חיים וחנה-מלכה רקובר. סופר ומחבר פורה של ספרי ביוגרפיות וליקוטים אמרות, פתגמים ואגדות חסידיות.
 פרופסור הרב נחום רקובר - בנם של חיים וחנה-מלכה רקובר. פרופסור למשפטים, מומחה בחקר המשפט העברי, כיהן כמשנה ליועץ המשפטי לממשלה.
 הרב ישעיהו הדרי - נישא לנעמי, בתם של חיים וחנה-מלכה רקובר. מייסד ישיבת הכותל.
 הרב דוד נשר - נישא לדבורה בתו של הרב אהרן טייטלבוים. רבה הראשון של בית שאן וראש מחלקת הכשרות הארצית של הרבנות הראשית לישראל.
 הרב שלמה קוק - בנם של הרב רפאל ורחל קוק. כיהן כרבה של רחובות. היה נשוי ליהודית קוק, חוקרת חסידות.
 הרב שמחה קוק - בנם של הרב רפאל ורחל קוק. רבה של רחובות ורב בית הכנסת החורבה בעיר העתיקה.
 הרב נחום קוק - בנם של הרב רפאל ורחל קוק. רב שכונת תל גנים ברמת גן.
 הרב אברהם יצחק קוק - בנם של הרב רפאל ורחל קוק. ראש ישיבת מאור התלמוד ברחובות.
 הרב יעקב כ"ץ - נישא לשרה-זהבה, בתם של הרב רפאל ורחל וקוק. מראשי ישיבת הכותל וראש הכולל בישיבת נתיב אריה ברובע היהודי בירושלים.
 הרב אברהם שרמן - נישא ללאה, בתם של הרב רפאל ורחל וקוק. דיין, חבר בבית הדין הרבני הגדול.
 ד"ר שמחה מנדלבוים - בנו של יחיאל מנדלבוים. משפטן. חיבר מספר ספרים שעוסקים בתולדות משפחת צורף ותולדות היישוב היהודי בירושלים. נולד בבית מנדלבאום כחודש אחר פטירת סבו שמחה מנדלבוים והיה הראשון שנקרא על שמו.
 הרב עזרא נוביק - נישא לשרה-מרים, בתו של יחיאל מנדלבוים. כיהן כמשגיח בישיבת כנסת יצחק בחדרה.
 אלתר אברהם בידרמן - נישא לנחמה, בתו של יחיאל מנדלבוים. היה מנהל ישיבת איתרי וראש לשכתו של הרב איסר יהודה אונטרמן.
 פרופסור משה מנדלבאום - בנו של יחיאל מנדלבוים. כלכלן, לשעבר נגיד בנק ישראל.
 הרב נחום מנדלבוים - בנו של הרב ברוך מנדלבוים. כיהן כרב שכונה ברחובות.
 הרב נחום דב קרייסמן - נישא ללאה-יפה, בתו של הרב ברוך מנדלבוים. מוותיקי הדיינים בפתח תקווה.
 הרב ברוך שמעון סלומון - נישא לרבקה, בתו של הרב ברוך מנדלבוים. כיהן כרבה של פתח תקווה וראש ישיבת נחלת דוד.
 ד"ר חנה שלנגר - בתו של הרב ברוך מנדלבוים. ד"ר לפסיכולוגיה. נישאה לרב צבי דב שלנגר, רב בבולטימור (אחיו של הרב משה חיים שלנגר, משגיח בישיבת פורת יוסף).
 הרב אברהם כהן – נישא ליהודית, בתו של הרב ברוך מנדלבוים. ראש כולל בשכונת בית וגן בירושלים, לשעבר ר"מ במדרשית נעם.
 הרב יהודה זרחיה סגל - בנם של הרב שפטיה וחנה-עלקא סג"ל. רב ומקובל, כיהן במשך שנים רבות כרבה של שכונת קריית שלום בתל אביב.
 לאה זוננפלד - בתם של הרב שפטיה וחנה-עלקא סג"ל. סופרת ילדים. נשואה לרב חיים זוננפלד, נינו של הרב חיים זוננפלד ורבה של שכונת נווה אביבים בתל אביב.
 הרב דוד מאיר דרוקמן - בן דבורה, בתו של הרב יצחק דוד מנדלבוים. מכהן כרבה של קריית מוצקין. דבורה דרוקמן הייתה אחרונת נכדי הרב ברוך מנדלבוים מטורוב, נפטרה בגיל 98 בתמוז תשע"א (יולי 2011).

דור חמישי
 הרב יהודה עדס - נישא לבילה-רחל, בתם של הרב דב וזהבה כהן. ראש ישיבת קול יעקב.
 הרב משה אלשטיין - נישא למרים, בתם של הרב דב וזהבה כהן. לשעבר ר"מ במדרשית נועם.
 הרב שמחה כהן - בנם של הרב דב וזהבה כהן. מראשי ישיבת נתיבות עולם ומרצה בתחום הבית היהודי.
 הרב צבי כהן - בנם של הרב דב וזהבה כהן. רב מערב בני ברק, מחבר פורה של עשרות ספרי הלכה. נפטר תש"פ (2020).
 הרב יקותיאל כהן - בנם של הרב דב וזהבה כהן. אב"ד באשדוד וירושלים, מהדיר ספרי ראשונים.
 הרב נחום כהן - בנם של הרב דב וזהבה כהן. ראש כולל ברמת גן.
 נורית פריד - בתו של הרב ברוך רקובר. מרצה לתנ"ך, טוענת רבנית, מקימת המכון להכשרת טוענות רבניות. נישאה לרב יוחנן פריד, רב היישוב בית מאיר, לשעבר ראש האגף לתרבות תורנית במשרד החינוך.
 הרב אלחנן רקובר - בנו של הרב ברוך רקובר. ראש כולל לדיינות בירושלים, ראש כולל לסמיכה בישיבת תומכי תמימים ראשון לציון, ומראשי הישיבה של חסידות אמשינוב. נשוי לנינת הרב חיים יהודה לייב אוירבך.
 שמעון אדלר - נישא לשלומית, בתם של פרופ' משה ורחל ימר. שימש כראש המינהל לחינוך דתי במשרד החינוך.
 הרב מיכאל ימר - בנם של פרופ' משה ורחל ימר. משמש כראש ישיבת ישיבת שעלבים.
 הרב יוסף גלעזר- בנם של יגאל וחיה גלעזר. דיקן הסטודנטים במכון לב.
 הרב אליהו אביעד - בנה של חסידה רוזן. מראשי ישיבת אור אלחנן לצעירים בירושלים. שלושה מילדיו נשואים לשלושה מנכדיו של הרב חיים גריינימן.
 חיים גליק - נשוי לאורית, בתה של חסידה רוזן. בעבר סגן נציב בתי הסוהר ומנכ"ל אוניברסיטת בר-אילן.
 הרב שלמה פרידמן - בנם של פרופ' יעקב ודבורה פרידמן. ר"מ בישיבת כרם ביבנה.
 אסתר ז'יטניצקי - בתו של שמחה רז. שופטת בית משפט השלום לענייני משפחה ברמת גן.
 הרב בנימין רקובר - בנו של פרופ' נחום רקובר. עורך ספרי הרב אברהם שפירא.
 הרב חיים צפרי - נשוי לחנה-מלכה, בתו של פרופ' נחום רקובר. חבר בית הדין לענייני ממונות בבנימין.
 הילה וולברשטיין - בתו של פרופ' נחום רקובר. סופרת, שותפה לחיבור ספרי הביוגרפיה "מלאכים כבני אדם" על הרב אברהם יצחק הכהן קוק, "משמיע ישועה" על הרב צבי יהודה הכהן קוק ו"רב הכותל" על הרב מאיר יהודה גץ. זוכה בפרס עמינח לשנת תשס"ד. נשואה לרב יצחק וולברשטיין, ראש הכולל של עצמונה ביישוב שומריה.
 הרב יצחק שפירא - נשוי לרחל, בתו של פרופ' נחום רקובר. מכהן כראש ישיבת עוד יוסף חי ומחבר הספר "תורת המלך". אחיו של הרב יהושע שפירא.
 הרב עדיאל דומוביץ' - נשוי ליעל, בתו של פרופ' נחום רקובר. ראש הכולל בגוש דולב-טלמונים.
 הרב אריאל רקובר - בנו של פרופ' נחום רקובר. ר"מ בישיבת "נצר מטעי" באריאל.
 הרב יששכר רקובר - בנו של פרופ' נחום רקובר. מנהל התלמוד תורה הדתי-לאומי באלעד.
 הרב חיים רקובר - בנו של פרופ' נחום רקובר. ר"מ בישיבת בנ"ע תקוות יעקב בשדה יעקב.
 פנינה פייג - בתם של הרב ישעיהו ונעמי הדרי. יועצת ומדריכת זוגות והורים. נשואה לרב מרדכי פייג, מנהל הספרייה בישיבת שעלבים, ורב צבאי.
 ד"ר חנה הנדלר - בתם של הרב ישעיהו ונעמי הדרי, מרצה לספרות באוניברסיטת בר-אילן ובמכללת אורות. נשואה לרב אריה הנדלר, לשעבר סגן ראש ישיבת שעלבים וכיום ראש ישיבת רמלה. בנם הבכור נישא לבתו של הרב יהושע שפירא, אחיו של הרב יצחק שפירא.
 הרב בן ציון קוק - בנו של הרב שלמה קוק. ממקורבי הרב יוסף שלום אלישיב ומוציא לאור של ספרי פסקי ההלכה שלו.
 הרב אוריאל קוק - בנו של הרב שלמה קוק. מנהל תלמוד תורה חכמת שלמה בירושלים ובמודיעין עילית.
 הרב אהליאב מאיר - נישא לזיוה, בתו של הרב שלמה קוק. רבו של היישוב גמזו.
 הרב חיים קוק - בנו של הרב שמחה קוק. ראש ישיבת תורת רפאל בירושלים. נשוי לבתו של הרב שלמה פישר.
הרב בן ציון קוק - בנו של הרב שמחה קוק. מנהל סמינר בית יעקב "עלי באר" בירושלים. נשוי לנכדת הרב שלום שבדרון.
 הרב אברהם יצחק קוק - בנו של הרב שמחה קוק. ממייסדי מוסדות התורה ישיבת תורת רפאל ומנהלה.
 הרב יעקב לזרוביץ - נישא לרבקה, בתו של הרב שמחה קוק. ראש ישיבת חכמת שלמה ברחובות.
 הרב דב איסר הכהן קוק - בנו של הרב נחום קוק. רב ומקובל מטבריה. נשוי ללאה קוק, מרצה ידועה לנשים.
 הרב טוביה נוביק – בנם של הרב עזרא ושרה-מרים נוביק. המשגיח של ישיבת כנסת יצחק בחדרה.
 הרב יחיאל נוביק – בנם של הרב עזרא ושרה-מרים נוביק. ראש כולל דעת יוסף באשדוד ומרבני ישיבת תורה בתפארתה.
 הרב זלמן מאיר נוביק – בנם של הרב עזרא ושרה-מרים נוביק. משגיח בישיבת עטרת שלמה בבית שמש
 הרב שמעון נוביק – בנם של הרב עזרא ושרה-מרים נוביק. ראש ישיבת כנסת יצחק במודיעין עילית
 הרב אלעזר נוביק – בנם של הרב עזרא ושרה-מרים נוביק. ר"מ בישיבת בית אליהו במושב אחיעזר
 הרב אברהם ישעיהו נוביק – בנם של הרב עזרא ושרה-מרים נוביק. ראש ישיבת נחלת מאיר בירושלים
 הרב אהרן נוביק – בנם של הרב עזרא ושרה-מרים נוביק. ר"מ בישיבת קהילות יעקב במודיעין עילית
 הרב שלמה אליעזר פרידמן – נישא לאסתר, בתם של הרב עזרא ושרה-מרים נוביק. ר"מ בישיבת בית מאיר בבני ברק
 הרב חיים שלמה אשלג – נישא לרחל לאה, בתם של הרב עזרא ושרה-מרים נוביק. ראש כולל עטרת שלמה בבני ברק
 הרב אברהם ישעיהו סוקולובסקי - נישא לרות, בנם של הרב עזרא ושרה-מרים נוביק. ראש ה'קיבוץ' בישיבת תורה בתפארתה באשדוד
 שמואל מנדלבום - בנו של פרופ' משה מנדלבאום. שופט בית המשפט המחוזי חיפה.
 חני סייפש-זוננפלד - בתם של הרב חיים ולאה זוננפלד. ציירת ומוציאה לאור של עיתון הילדים "עיתונלי".
 הרב חיים דרוקמן - בנו של הרב דוד מאיר דרוקמן, שליח חב"ד במרכז שווייץ.
 הרב מאיר אשכנזי - רבו של כפר חב"ד, נישא לפיה, בתו של הרב דוד דרוקמן.
 הרב אברהם יואל לפידות - ראש ישיבת תורת אמת (חב"ד) בירושלים, נישא לביתו של הרב דוד מאיר דרוקמן.
 רות שחר - בתה של רחל מנדלבוים לזר הנשואה לטייס ומפקד טייסת 102 אורי שחר.
 הרב שלום בער סורוצקין - נישא לבתיה, בתו של הרב נחום דב קרייסמן, ראש ישיבות עטרת שלמה.
הרב יצחק קרייסמן - בנו של הרב נחום דב קרייסמן. מראשי כולל עטרת שלמה במודיעין עילית.
 הרב אלכסנדר אריה מנדלבוים - בנו של ד"ר שמחה מנדלבוים. חיבר ספרים "וזאת הברכה" על הלכות ברכות הנהנין, "והיית אך שמח", "ושמחת בחגך", "הלילה הזה" ו"בלילה ההיא" על החגים.
 הרב חיים שיפמן- נישא לפנינה, בתם של הרב יעקב ושרה כץ. ממשגיחי ישיבת קול יעקב בירושלים.
 הרב שמואל זלמן הכרמי נישא לרוחמה ביתם של הרב יעקב ושרה כץ. רב קרית שמואל, חיפה. (בנו של רבי עקיבא הכרמי) 
 הרב זאב כץ- בנם של הרב יעקב ושרה כץ. ראש ישיבת תורת רפאל ביתר עילית.
 הרב רפאל כץ- בנם של הרב יעקב ושרה כץ. מייסד ויו"ר ארגון הבית היהודי -רוח אחרת המפעילה בתים לתרמילאים במזרח הרחוק ובדרום אמריקה.
 הרב שלמה גדליה כץ- בנם של הרב יעקב ושרה כץ. מייסד ויו"ר ארגון חפצינו לחיים -זהירות בדרכים, בעל אות אזרח מקדם בטיחות בדרכים.

דור שישי
 הרב יעקב עדס - בנם של הרב יהודה ובילה-רחל עדס. רב ומקובל.
 הרב יהושע אסטנבולי - נשוי לאסתר, בתם של הרב יהודה ובילה-רחל עדס. מחבר הספר "נחלת יהושע" על הלכות בשר וחלב.
 הרב משה ברכה - נשוי לחנה-מלכה, בתם של הרב יהודה ובילה-רחל עדס. ר"מ בישיבת קול יעקב, רב קהילת חניכי הישיבות בשכונת אחוזת ברכפלד במודיעין עלית, ורב בבית ההוראה של ישיבת "חברת אהבת שלום".
 מאירה לוי - בתם של הרב יהודה ובילה-רחל עדס. מחברת הספר "אני ערב לו".
 הרב אורי דיקמן - נשוי לחנה-מלכה, בתו של הרב שמחה כהן. מחבר סדרת הספרים "פתגמי אורייתא".
 הרב ישראל כהן, בנו של הרב צבי כהן. רב ומורה הוראה בבני ברק ובאזור השרון. מחבר סדרת ספרי 'דרך ישרה'.
 הרב אלישע מ. כהן - בנו של הרב יקותיאל כהן. ר"מ בישיבת קריית מלך. אשתו, יפה כהן, נכדת המקובל רבי חיים משה מנדל, היא יועצת רוחנית.
 הרב אמציה כהן - בנו של הרב יקותיאל כהן. מחבר סדרת הספרים "אסופת זרעים" על סדר זרעים.
 הרב יהושע מאיר מישקובסקי - נשוי לבתיה-שושנה, בתו של הרב יקותיאל כהן. בנו של הרב חזקיהו יוסף מישקובסקי. ר"מ בישיבת דרך התורה בקריית ספר, ומחבר סדרת הספרים "בארות מים".
 הרב יעקב אביעד - בנו של הרב אליהו אביעד. מחבר סדרת הספרים "אהליך יעקב".
 הרב יואל חיים רוזן - בנו של יעקב רוזן. מנהל ישיבת תומכי תמימים ראשון לציון.
 גולן ואך - נשוי להדר, בתם של הרב יוחנן ונורית פריד, חבר להקת משפחת ואך.
 שילה אדלר - בנם של שמעון ושלומית אדלר. שימש כמנכ"ל הגרעין התורני בלוד, יו"ר עמותת "בני דוד" בעלי, פעיל בפורומים למען חוק המילואים, חבר תוכנית למנהיגות SEAL, וחבר פורום מנהיגים צעירים שליד נשיא המדינה. כיום (2018) מנכ"ל מועצת יש"ע.
 שמרית סקורניק - בתה של אסתר ז'יטניצקי. יועצת השרה לימור לבנת.
 הרב אריאל מורה - נשוי לרעיה, בתם של הרב מרדכי ופנינה פייג. ראש ישיבה בישיבת ההסדר בקרית אונו.
 הרב אוריאל סעייד - נשוי לצביה, בתה של אסתר גרוסברג, בת הרב ישעיהו הדרי. ראש הגרעין התורני בקריית אונו.
עמית מנדלבום - בנו של שמואל מנדלבום, מומחה בינה מלאכותית ומנהל בכיר בחטיבת התקשורת של חברת Nvidia.
 הרבנית בת שבע קוק - בתו של הרב דב קוק. עוסקת בהחזרה בתשובה. נישאה לקרוב משפחתה הרב רפאל קוק.
 יעל גרוסברג - נשואה ליוחאי, בנה של אסתר גרוסברג, בת הרב ישעיהו הדרי. מנהלת מרכז אופק ביד בנימין.
 ידידיה מאיר - בנם של הרב אהליאב וזיוה מאיר. עיתונאי. אשתו היא העיתונאית סיון רהב-מאיר.
 יצחק מאיר - בנם של הרב אהליאב וזיוה מאיר. מוזיקאי, חבר להקת "יצחק מאיר וחברים".
 שלמה קוק - בנו של הרב בן ציון (בן הרב שלמה) קוק. עיתונאי.
 הרב דוד דויטש - בנה של חנה דויטש בתו של הרב עזרא נוביק. ר"מ בישיבת כנסת יצחק בחדרה.
 טלי אשכולי - סוכנת אומנים שאמה היא בת משפחת מנדלבוים הנשואה לד"ר רמי ביננבוים, מנתח פלסטי במרכז הרפואי שערי צדק.

הערות שוליים

מנדלבוים